มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง

มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง (italic=yes) เป็นภาพยนตร์อเมริกันแนวโลดโผน สายลับ ที่ออกฉายในปี ค.ศ. 2023 กำกับและเขียนบทโดย คริสโตเฟอร์ แมคควอรี ซึ่งเป็นภาคที่เจ็ดของ ซีรีส์ภาพยนตร์ มิชชั่น:อิมพอสซิเบิ้ล และภาคที่สามในภาพยนตร์ชุดที่กำกับโดยแมคควอรีต่อจาก ปฏิบัติการรัฐอำพราง และ ฟอลล์เอาท์ นำแสดงโดย ทอม ครูซ, วิง ราเมส, เฮนรี แชร์นี, ไซมอน เพกก์, รีเบกกา เฟอร์กูสัน และวาเนสซา เคอร์บี ซึ่งทุกคนกลับมารับบทเดิมจากภาพยนตร์เรื่องก่อน ๆ นักแสดงใหม่ ได้แก่ เฮย์ลีย์ แอตเวลล์, ปอม เกลม็องตีแย็ฟ, เช วิกัม, เอไซ โมราเลส, ร็อบ เดลานีย์, ชาลส์ พาร์เนล, อินทิรา วาร์มา, มาร์ค เกติส และแครี เอลวิส
มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง ใช้ทุนสร้าง 291 ล้านดอลลาร์สหรัฐ เป็นภาพยนตร์ที่มีทุนสร้างสูงที่สุดเป็นอันดับที่ 14 เข้าฉายในสหรัฐวันที่ 12 กรกฎาคม ค.ศ. 2023 โดยพาราเมาต์พิกเจอส์ ภาพยนตร์ทำเงิน 567 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 10 ในปี ค.ศ. 2023 ได้รับเสียงชื่นชมอย่างกว้างขวาง แต่ประสบความล้มเหลวในการทำเงิน เนื่องจากอยู่ในช่วงระหว่างการฉายกับคู่แข่งอย่าง บาร์บี้ และ ออปเพนไฮเมอร์ ในหนึ่งสัปดาห์ให้หลังจากภาพยนตร์เข้าฉาย อย่างไรก็ตาม ภาพยนตร์ทำกำไรได้หลังจากที่พาราเมาต์ได้รับการจ่ายเงินประกันจากการถ่ายทำช่วงการระบาดทั่วของโควิด-19 ซึ่งมีมูลค่า 57 ล้านปอนด์สเตอร์ลิง หรือ 71 ล้านดอลลาร์สหรัฐ 
ภาคต่อโดยตรงในชื่อ มิชชั่น:อิมพอสซิเบิ้ล ล่าพิกัดมรณะ ตอนที่สอง มีกำหนดเข้าฉายในวันที่ 28 มิถุนายน ค.ศ. 2024

**นักแสดง**
 ทอม ครูซ รับบท อีธาน ฮันท์ สายลับ IMF และหัวหน้าทีมปฏิบัติการ- เฮย์ลีย์ แอตเวลล์ รับบท เกรซ โจรสาวข้ามชาติและพันธมิตรใหม่ที่ไม่น่าไว้ใจและพร้อมปั่นป่วนทุกฝ่ายเพื่อเป้าหมายของตัวเอง คริสโตเฟอร์ แมคควอร์รีอธิบายว่าตัวละครของแอตเวลล์เป็น "พลังธรรมชาติที่ทำลายล้าง" ในขณะที่แอตเวลล์อธิบายว่าความจงรักภักดีของตัวละครของเธอนั้น "ค่อนข้างคลุมเครือ"- วิง ราเมส รับบท รับบท ลูเทอร์ สติกเคล ช่างเทคนิคคอมพิวเตอร์ของ IMF สมาชิกทีมฮันท์และเพื่อนสนิทเขา- ไซมอน เพกก์ รับบท เบนจี ดันน์ เจ้าหน้าที่ภาคสนามด้านเทคนิคของ IMF และสมาชิกทีมฮันท์- รีเบกกา เฟอร์กูสัน รับบท อิลซา เฟาสต์ อดีตสายลับ MI6 ที่เป็นพันธมิตรกับทีมของฮันท์ระหว่าง ปฏิบัติการรัฐอำพราง และ ฟอลล์เอาท์ ผู้ที่อีธานได้พบอีกครั้งในรอบหลายปีขณะทำภารกิจ- วาเนสซา เคอร์บี รับบท อลันนา มิตโซโปลิส พ่อค้าอาวุธในตลาดมืดที่รู้จักกันในชื่อ แม่ม่ายขาว ลูกสาวของ "แม็กซ์" อริอีธานจากภาคแรก- เอไซ โมราเลส รับบท เกเบรียล ชายปริศนาผู้สามารถใช้เอไอ เอนทิตี้ ในการคุกคามโลก ตัวร้ายหลักของเรื่อง อดีตพันธมิตรของฮันท์ก่อนเขาเป็นสายลับ IMF- ปอม เกลม็องตีแย็ฟ รับบท ปารีส มือสังหารชาวฝรั่งเศสที่ทำงานให้เกเบรียล ผู้ไร้ประวัติที่พร้อมจะจัดการทุกคนที่ขวางทาง- เฮนรี แชร์นี รับบท ยูจีน คิตทริดจ์ อดีตผู้อำนวยการ IMF ปรากฏครั้งล่าสุดใน ผ่าปฏิบัติการสะท้านโลก เขามอบงานให้อีธานตามหากุญแจสองดอก- เช วิกัม รับบท แจสเปอร์ บริกส์ คนของเดอะคอมมิวนิตีที่ตามล่าฮันท์- แครี เอลวิส รับบท เดนลิงเกอร์ ผู้อำนวยการหน่วยข่าวกรองสหรัฐ- เกร็ก ทาร์ซาน เดวิส  รับบท เดกาส์ มือขวาของบริกส์ ผู้สงสัยในการกระทำของหัวหน้าและอีธาน ขณะที่ออกตามล่าทั่วทุกมุมโลก- เฟรเดอริค ชมิดท์ รับบท โซลา มิตโซโปลิส พี่ชายของอลันนาและผู้บังคับบัญชา ผู้ทำตามคำสั่งโดยไม่ลังเล
สมทบด้วยชาลส์ พาร์เนล, ร็อบ เดลานีย์, อินทิรา วาร์มาและมาร์ก เกติส ในบทผู้อำนวยการ NRO, JSOC, DIA และ NSA ตามลำดับ ซึ่งทั้งหมดเป็นสมาชิก "เดอะคอมมิวนิตี" และมาเรียลา แกร์ริกา รับบท มารี ผู้หญิงในอดีตของฮันท์และเกเบรียล

**อ้างอิง**

**แหล่งข้อมูลอื่น**
 9603212- มิชชั่น:อิมพอสซิเบิ้ล ฟอลล์เอาท์
หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โลดโผน
หมวดหมู่:ภาพยนตร์ระทึกขวัญ
หมวดหมู่:ภาพยนตร์ภาคต่อ
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ถ่ายทำในเซอร์รีย์
หมวดหมู่:ภาพยนตร์อเมริกันในคริสต์ทศวรรษ 2020